Դա ինձ համար շատ ցավոտ թեմա է, որովհետև սրանից 20 տարի առաջ մենք շատերին կորցրինք, տղաները ստիպված եղան հեռանալ ու ուրիշ երկրների համար մեդալներ նվաճել: Հիմա իրավիճակը ավելի լավ է, անհամեմատ ավելի լավ: Սակայն այդ տղաներն արդեն վերադառնալ չեն ուզում ու նրանք դրա համար իրենց օբյեկտիվ պատճառներն ունեն: Իսկ ինչ վերաբերվում է լեգիոներներին՝ մի հարց է, երբ մենք ներգրավում ենք մեր համերկրացիներին՝ նույն Միհրան Հարությունյանին, դա մեդալի մի կողմն է, մեկ այլ հարց է, երբ մենք ներգրավում ենք այնպիսի ըմբիշների, ինչպիսին Յուրա Պատրիկեևն է: Նա մեր լավ ընկերն է, երիտասարդ տարիներին մենք նրա հետ մարզվել ենք, սակայն ինձ թվում է, որ ավելի լավ կլինի մեր ֆինանսներն ու ուժերն ուղղենք մեր տղաներին: